Կոնրադ Ադենաուեր հիմնադրամ

«Կոնրադ Ադենաուեր հիմնադրամ» (գերմ.՝ Konrad-Adenauer-Stiftung e.V.), գերմանական «Քրիստոնեա-դեմոկրատական միություն» կուսակցությանը հարող հիմնադրամ։ Միջազգային համեմատության մեջ «Կոնրադ Ադենաուերի հիմնադրամը» համարվում է Գերմանիայի առաջատար վերլուծական կենտրոնը և աշխարհի ամենաազդեցիկ վերլուծական կենտրոններից մեկը։Հիմնադրամը գերմանական քաղաքական կուսակցական հիմնադրամ է, որը կապված է աջ կենտրոնամետ Քրիստոնեա-դեմոկրատական ​​միության (CDU) հետ, բայց անկախ է նրանից։ Հիմնադրամի գլխավոր կենտրոնները գտնվում են Սանկտ-Ավգուստինում և Բեռլինում։ Ամբողջ աշխարհում հիմնադրամն ունի 78 գրասենյակ և ծրագրեր է իրականացնում մոտ 100 երկրում։ Հիմնադրամի ներկայիս նախագահը Գերմանիայի խորհրդարանի նախկին նախագահ Նորբերտ Լամերտն է։ «Կոնրադ Ադենաուեր հիմնադրամը» անդամակցում է Վիլֆրիդ Մարտենսի անվան Եվրոպական ուսումնասիրությունների կենտրոնին։ 2020 թվականին հիմնադրամը համաշխարհային վերլուծական կենտրոնների շարքում զբաղեցրել է 15-րդ տեղը։ Պատմություն Հիմնադրամը ստեղծման մասին առաջին քննարկումները տեղի են ունեցել 1952 թվականին «Քրիստոնեա-դեմոկրատական միության» մի խումբ քաղաքական գործիչների կողմից, այդ թվում՝ Բունդեսթագի նախագահ Հերման Էլերսի, Ռոբերտ Թիլմանի և Հենրիխ Քրոնի։ 1955 թվականի դեկտեմբերի 20-ին Բոննում բացվել է Քրիստոնեա-դեմոկրատական ​​կրթության միությունը, որը 1964 թվականի հոկտեմբերի 13-ին անվանվել է Գերմանիայի առաջին կանցլեր Կոնրադ Ադենաուերի անունով։ Գերմանիաայում և արտերկրում Կոնրադ Ադենաուեր հիմնադրամը զբաղվում է քաղաքական դաստիարակությամբ, սատարում է եվրաինտեգրման ամրապնդումը, նպաստում է արվեստի և մշակույթի զարգացմանը, շնորհալի ուսանողներն ու ասպիրանտները դառնում են դրա կրթաթոշակառուները, իսկ հիմնադրամի մասնագետները փաստագրում և ուսումնասիրում են երկրի պատմությունը Հիմնադրամի գործունեության հիմնական սկզբունքներն են ազատությունը, արդարությունն ու համերաշխությունը: Հիմնադրամը ձգտում է հասնել այն բանին, որ մարդիկ կարողանան ինքնորոշված ապրել խաղաղության ու արժանապատվության մեջ: Հիմնադրամն աշխարհում ավելի քան 100 գրասենյակներով ու 120 նախագծերով աջակցում է ժողովրդավարության, իրավական պետականության ու սոցիալ-շուկայական տնտեսության օժանդակմանը: Խաղաղություն և ազատություն ապահովելու համար օժանդակում է արտաքին և անվտանգ քաղաքականության շարունակական երկխոսությանը, ինչպես նաև մշակութային ու կրոնական փոխանակմանը: Որպես վերլուծական կենտրոն ու խորհրդատվական գործակալություն հիմնադրամը մշակում է գիտական հիմունքներ ու արդիական վերլուծություններ քաղաքական գործընթացների համար: Բեռլինում հիմնադրամի ակադեմիան քաղաքականության, տնտեսության, եկեղեցու, հասարակության ու գիտության շուրջ ապագայի վերաբերյալ հարցերի երկխոսության ֆորում է։ Հիմնադրամը տարեկան անցկացնում է ավելի քան 2,500 կոնֆերանսներ և միջոցառումներ ամբողջ աշխարհում և ակտիվորեն աջակցում է ինտելեկտուալ շնորհալի երիտասարդների քաղաքական ներգրավվածությանը և կրթությանը հեղինակավոր կրթաթոշակային ծրագրի։ Հիմնադրամի խորհրդի անդամներից են Անգելա Մերկելը, Քրիստոնեադեմոկրատական միության ղեկավար Աննեգրետ Կրամպ-Կարենբաուերը և ուրիշներ։ Հիմնադրամի և դրա խորհրդի մյուս անդամների գերակշռող մասը քաղաքական և հասարակական գործիչներ են։ 2016 թվականին Հիմնադրամը ստացել է 166 մլն եվրո դրամաշնորհ, որից 159 մլն եվրոն՝ Գերմանիայից, 2015 թվականին՝ ստացել է մոտ 154 միլիոն, որից 147 միլիոնը՝ Գերմանիայից։ Նախագահներ 1955–1958՝ Բրունո Հեք 1958–1964՝ Առնոլդ Բերգշտրեյսեր 1964–1968՝ Ալֆրեդ Մյուլեր-Արմակ և Ֆրանց Թեդիեկ 1968–1989՝ Բրունո Հեք 1989–1993՝ Բերնհարդ Ֆոգե 1995–2001՝ Գյունտեր Ռինշե 2001–2009՝ Բերնհարդ Ֆոգել 2010–2017՝ Հանս-Գերտ Պոետրինգ 2018 թվականից՝ Նորբերտ Լամերտ Ծանոթագրություններ Արտաքին հղումներ Պաշտոնական կայք ՏԱՐԱԾԱՇՐՋԱՆԱՅԻՆ ԾՐԱԳԻՐ «ՔԱՂԱՔԱԿԱՆ ԵՐԿԽՈՍՈՒԹՅՈՒՆ ՀԱՐԱՎԱՅԻՆ ԿՈՎԿԱՍ» ԿՈՆՐԱԴ ԱԴԵՆԱՈՒԵՐ ՀԻՄՆԱԴՐԱՄԸ ՀԱՅԱՍՏԱՆՈՒՄ, ԱԴՐԲԵՋԱՆՈՒՄ ԵՎ ՎՐԱՍՏԱՆՈՒՄ Роль Фонда им. Конрада Аденауэра в формировании внешнеполитического курса ФРГ.